Diari Oficial de la Generalitat Valenciana


Sumari del DOGV 9911, del 08-08-2024 (2024/7387)

ANUNCI de la licitació de la concessió demanial de l'espai d'ús public, de titularitat municipal, per a l'explotació del quiosc cafeteria del parc Pablo Iglesias.
------------------------------------------------------------------------------------------------------------------------------------------------------------------

### Dades del document

Número de DOGV
:   9911

Data del DOGV
:   08-08-2024

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2024/7387

CVE
:   AHWG-A-8363-7543

Data del document
:   17-07-2024

Organisme emissor
:   Ajuntament de Xirivella

Tipus de document
:   Anunci

Correcció d'errades

Mitjançant el present anunci es fa públic que, per mitjà de la Resolució 2268/2024, de data 16 de juliol, la regidoria delegada en matèria d’infraestructures bàsiques, medi ambient, parcs i jardins, accessibilitat, sostenibilitat, agricultura i l’Horta, en qualitat d’òrgan de contractació, va aprovar l’expedient relatiu a la licitació l’objecte de la qual és l’explotació del quiosc cafeteria del parc Pablo Iglesias (expedient: 1896963X), i es disposa, al seu torn, la convocatòria de l’esmentat procediment de licitació, segons els termes següents:

1. Entitat contractant: Ajuntament de Xirivella, amb CIF O5623479-M.

Adreça: plaça de la Concòrdia, número 06.

Codi postal: 46356, Xirivella (València).

Número de tel.: 926432503.

Unitat administrativa gestora de l’expedient administratiu: Servici de Contractació i Règim Jurídic de l’Ajuntament de Xirivella.

2. Tipus de negoci jurídic: concessió demanial.

Negoci jurídic exclòs de l’àmbit aplicable de la Llei de contractes del sector públic.

3. Objecte de la concessió demanial: constituïx l’objecte del present plec de condicions l’adjudicació de l’ús privatiu, en règim de concessió demanial, de l’explotació del quiosc cafeteria del parc Pablo Iglesias.

Descripció: domini públic segons la descripció prevista en el pla d’ubicació que hi ha en l’expedient administratiu.

Este bé té la condició de bé demanial, situat en un bé d’ús públic.

Les característiques tècniques de l’explotació del domini públic es regiran pel que disposa el plec de prescripcions tècniques per les quals es regix, així mateix, esta licitació.

4. Tramitació, procediment de licitació i presentació d’ofertes:

a) Tramitació: ordinària.

b) Procediment: obert.

c) Presentació d’ofertes: les proposicions, introduïdes en els sobres o arxius electrònics a què es referix la documentació per la qual es regix l’esmentada licitació, es presentaran en el termini de trenta dies hàbils (art. 87.4 RBEL), a comptar de l’endemà de la publicació de l’anunci en el *Diari Oficial de la Generalitat Valenciana*, tenint en compte que ens trobem davant d’un negoci exclòs de l’àmbit aplicable de l’LCSP. Si l’últim dia d’este termini és dissabte o inhàbil a efectes administratius, s’entendrà prorrogat al primer dia hàbil següent diferent del dissabte.

En tot cas, a partir de la publicació del pertinent anunci de licitació en el mencionat diari oficial, es publicarà mitjançant el corresponent anunci, amb caràcter complementari i a fi de facilitar l’accés a la documentació integrant d’este expedient, la convocatòria del present procediment en el perfil del contractant d’esta administració, situat en la Plataforma de Contractació de l’Estat: [https://contrataciondelestado.es](https://contrataciondelestado.es/), per tal que els licitadors puguen presentar la documentació corresponent a través d’este mitjà.

A este efecte, la forma de presentació de les proposicions serà:

A) Persones jurídiques:

De conformitat amb l’art. 14 de la Llei 39/2015, d’1 d’octubre, de procediment administratiu comú de les administracions públiques (LPAC), les persones jurídiques hauran de presentar obligatòriament les seues ofertes per mitjans electrònics, per la qual cosa serà obligatòria la presentació a través de la Plataforma de Contractació del Sector Públic.

La presentació d’oferta per mitjans electrònics s’atindrà al que disposa l’apartat 6.4.3.

B) Persones físiques:

De conformitat amb l’art. 14 de l’LPAC, les persones físiques podran triar, en tot moment, si es comuniquen amb les administracions públiques per a l’exercici dels seus drets i obligacions a través de mitjans electrònics o no, i poden, per tant, presentar les seues ofertes:

1. Per mitjans electrònics, i en este cas haurà de fer-se obligatòriament a través de la Plataforma de Contractació del Sector Públic, amb subjecció al que disposa l’apartat 6.4.3.

2. Per mitjans no electrònics, i en este cas es farà en paper i per mitjà de sobres tancats, conforme al que disposa l’apartat 6.4.4.

Si es partix del fet que ens trobem davant d’un negoci exclòs de l’àmbit aplicable de l’LCSP, el còmput de dies es durà a terme en dies hàbils, no naturals.

d) Documentació que cal presentar: la que preveu la documentació per la qual es regix la present licitació, que es trobarà a la disposició dels licitadors, a partir de la publicació d’este anunci en el DOGV, en la Plataforma de Contractació de l’Estat: [https://contrataciondelestado.es](https://contrataciondelestado.es/), per tal que els licitadors puguen presentar la documentació corresponent a través d’este mitjà.

5. Cànon de licitació: el cànon concessional que retribuïx l’ús privatiu del domini públic municipal, i que satisfarà anualment el concessionari a l’Ajuntament, serà l’oferit pel licitador adjudicatari, i s’hi establix el cànon mínim anual en 50,00 € (cinquanta euros) anuals, segons valor de mercat i servicis equivalents actuals. La quantitat ressenyada NO està subjecta a l’impost sobre el valor afegit (IVA).

El cànon mínim anual que percebrà l’Ajuntament de Xirivella no serà inferior a 50,00 € (cinquanta euros) anuals. Este cànon podrà ser objecte de millora per part del licitador.

El cànon s’abonarà abans del venciment de cada anualitat.

En tot cas, seran desestimades les ofertes per un import inferior al cànon tipus de licitació.

6. Garantia provisional: no se n’exigix.

7. Garantia definitiva: el licitador que haja presentat l’oferta econòmicament més avantatjosa estarà obligat a constituir una garantia definitiva per un import del cinc (5) per cent de l’import d’adjudicació, exclòs l’impost sobre el valor afegit.

8. Duració de la concessió: el termini de duració de la present concessió de domini públic serà de dos anys, a comptar de l’endemà de la formalització del negoci patrimonial en document administratiu, prorrogable sota les mateixes clàusules per períodes anuals, fins a un màxim de dos pròrrogues, i en què el termini màxim serà de quatre anys.

9. Criteris d’adjudicació

9.1. Criteri únic: criteris avaluables automàticament.

9.1.1. Millor oferta econòmica, consistent en l’oferta del millor cànon: valorable fins a un màxim de 80 punts.

9.1.2. Millores que cal destinar a la prestació objecte de concessió demanial, consistents en:

– Millora 1. Posar a la disposició de les persones usuàries 02 exemplars de premsa diària, de màxima difusió (s’exclouen els d’accés gratuït), en què un ha de ser de notícies i un de premsa esportiva.

– Millora 2. Posar a la disposició 02 jocs d’escacs, de tauler mínim de 32 cm de llarg, 32 cm d’ample i 2 cm d’alt, fitxes de PVC d’alta duresa, amb pissarra magnètica.

10. Condicions de solvència econòmica i tècnica: segons el que disposa la documentació que servix de base a la licitació i que es trobarà a la disposició dels licitadors, a partir de la publicació del present anunci en el DOGV, en la Plataforma de Contractació de l’Estat: [https://contrataciondelestado.es](https://contrataciondelestado.es/), per tal que els licitadors puguen presentar la documentació corresponent a través d’este mitjà.

11. Obertura d’ofertes: dins els deu dies hàbils següents a la conclusió del termini fixat per a la presentació d’ofertes.

12. Gastos de licitació: seran a càrrec de l’adjudicatari.

Cosa que es fa pública alhora que es fa saber que, contra la resolució de l’òrgan de contractació, que posa fi a la via administrativa, podrà interposar-se, potestativament, i de conformitat amb el que disposen els articles 123 i 124 de la Llei 39/2015, d’1 d’octubre, de procediment administratiu comú de les administracions públiques, un recurs administratiu de reposició en el termini d’un mes a comptar de l’endemà de la recepció de la notificació, davant l’òrgan que va dictar l’acord o, en defecte d’això, interposar un recurs contenciós administratiu, en el termini de dos mesos a comptar de l’endemà de la recepció, davant els jutjats contenciosos administratius, segons el que disposa el número 1r de l’article 8 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga exercitar-se qualsevol altre que crega convenient.

  

Xirivella, 17 de juliol de 2024

José Manuel Cerdán Zanón

Regidor d'Infraestructures Bàsiques, Medi Ambient, Parcs i Jardins, Accessibilitat, Sostenibilitat, Agricultura i l'Horta